ming030890/wiki-yue-high-quality huggingface dataset:
1881 Heritage

1881 Heritage，前身係香港水警總部，喺香港九龍油尖旺區尖沙咀廣東道2號A，1884年至1996年期間係水警總區總部，1994年成為香港法定古蹟。
2003年，港府推出發展前水警總部文物旅遊計劃，邀請私人發展商以招標形式去保存、修復同發展呢個歷史地段。之後由長江實業地產有限公司發展，改建成為匯聚國際級購物商場、飲食娛樂同酒店於一身嘅特色建築物。2019年5月，1881 Heritage入面嘅酒店由李澤楷私人投資嘅富衛集團承租，同時改名做富衛1881公館。

簡介
「1881」雲集多間國際品牌名店、時尚食府、古蹟酒店、同埋一個以古蹟為主題嘅展覽館，裏面嘅商舖、酒店同飲食設施總面積達到13萬呎。「1881」附近有香港文化中心、香港太空館、香港藝術館同尖沙咀鐘樓等地標建築物，亦都近住九龍公園、港鐵尖沙咀同尖東站、天星小輪同巴士總站，交通四通八達。「1881」建築極具特色，既有大型廣場，亦有百年古樹，配合夜晚特別嘅燈光設計，凸顯「1881」高貴不凡嘅氣勢。

背景
「1881」而家嘅位置由1880年代開始直至1996年，除咗第二次世界大戰時期之外，一直都係香港水警總部。項目主要由五幢建築組成，包括前水警總部主樓、前馬廐、前時間球塔、舊九龍消防局同舊九龍消防局宿舍。根據《古物及古蹟條例》，項目喺1994年列為法定古蹟（除咗舊九龍消防局主樓），極具歷史意義，所以發展商特別將佢嘅名改做「1881 Heritage」，以凸顯呢度嘅歷史價值同發展商對重新為古蹟文物注入新元素嘅使命。

改建過程
喺歷時6年嘅改建過程當中，設計師首要嘅任務係保留古蹟原貌，同埋加入新功能，呢個亦係整個項目最艱巨嘅地方。例如以前嘅防空洞，而家保留同復修作為通往展覽廳嘅通道，畀市民可一睹防空洞嘅真貌；為保留原址嘅古樹，特別邀請有關專家為大樹做評估、結構性修剪、日常護理同除蟲等工作。另外，為保留前水警總部嘅特色，以前用嚟向港口船隻報時嘅時間球塔亦會重新啟動；而喺廣場嘅地面亦特別鋪砌香港航海圖同子午線，以彰顯香港超過一百年作為經商港口嘅偉大使命。

1881古蹟
「時間球塔」
最初叫做時間球塔，每日朝早由人手懸掛時間球喺塔頂，下晝1點除落嚟（除咗禮拜日同公眾假期），畀港口嘅船隻喺望到時間球除落嚟嘅時候，就可調校經線儀（航海天文鐘）。時間球塔旁係一支颱風訊號杆，用嚟懸掛颱風訊號之用。強風襲港嘅時候亦會發射颱風槍︰響槍一聲代表有強風逐漸移近，兩聲表示正有颱風吹襲，三聲就表示預計風向會有所轉變。響20世紀初，時間球搬咗去訊號山，從此結束咗時間球塔嘅歷史使命。
「馬廐」
馬廐仍然保留舊式木門。
「鴿舍」
鴿舍喺前水警總部嘅主樓外牆，相傳喺19世紀，信鴿係當時水警總部同海上水警船艇之間傳遞資訊嘅工具。
「壁爐」
前水警總部裏面原有嘅鑄鐵壁爐，上面有精細鑄花圖案。
刻有「印度警察」嘅門楣
香港水警喺1841年成立，部隊成員由唔同國籍人士組成，包括歐洲籍、中國籍同印度籍。
「槍房保安窗戶」
水警警員透過槍房嘅保安窗戶交收槍械，以配合保安程序。
「地板門」
主樓地下嘅木地板同地面保持一定距離，令到個到有足夠嘅通風，所以設有地板門通向地下嘅維修同通風空間。
「監牢」
前水警總部原有三間監牢，全部都保留低，並擁有超過一百年嘅歷史。
「煤氣燈」
前水警總部原有三盞煤氣燈，全部都保留低。
「炮台」
喺前水警總部西北草坪一角，原本裝置咗一部三磅哈乞開斯式速射炮。但係喺1961年，呢個炮台同怡和嘅午炮互相對調，直至1996年呢個舊午炮被轉送到西灣河嘅新水警總部。而家喺草坪上嘅炮台係專程由外地買返嚟相同型號嘅炮台。
「花崗石護土牆」
原本沿廣東道嘅花崗石護土牆因應政府計劃嘅廣東道擴建工程而被拆除，原有護土牆每一石塊經仔細拆下同編號後，而家重置喺九龍公園徑嘅護土牆。
樂信臺

樂信臺（Robinson Heights）係香港島半山區一個私人屋苑，嚮西半山羅便臣道8號，由長江發展起，1989年12月入伙。

樓則
樂信臺屋苑，起咗3幢，第1同埋第3幢有29層高，每幢174伙住宅，一層6伙單位，每個約900平方呎。而第2座有34層高，一層4伙，共136伙住宅，每個約1200平方呎。全屋苑總共有484個住宅單位，而家由發展商長江集團間子公司港基物業管理管。
2010年做緊大維修大廈外牆、換紙皮石、中央花園平台、同埋lift口大堂翻新咁。每戶業主要夾錢6位數字。起因係幾年前嘅大廈外牆紙皮石飛落街，大家都想整，不過分攤維修費問題，長江大業主唔肯出。
體罰

體罰係指通過對人身體嘅責罰，特別係令到人覺得痛，嚟進行懲罰或者教訓。要人做大量工作、運動、體能訓練，令到身體難以負荷，亦都係體罰。
Akira

AKIRA（日文：あきら ，1981年8月23號—）係日本男演員兼舞者，原名黑澤良平（日文：りょへい くろさわRyōhei Kurosawa），神奈川縣大和市人，依家隸屬EXILE同埋EXILE THE SECOND。響2019年6月6號，正式同台灣女藝人林志玲結婚。

簡歷
響神奈川縣大和市出世，但出世無耐就搬去靜岡縣磐田市，先後升讀磐田市立富士見小學校、磐田市立城山中學校。自小學三年級就開始踢波，因為踢波唔錯而被推薦升讀磐田東高等學校，仲試過到英國比賽。後嚟仲因為咁而被推薦升讀大學，但係佢拒絕，並且響16歲個年轉為開始學舞蹈。18歲搬到東京住。
2002年，舞者MAKIDAI同埋USA響一次偶然嘅情況下，見到咗響到跳舞嘅黑澤良平，引起咗MAKIDAI同埋USA嘅注意，就同黑澤搭訕。
2003年，佢同MAKIDAI、USA同埋另外兩位舞者組成舞團「RATHER UNIQUE」出道；同年EXPG正式成立，黑澤做咗東京分校嘅講師。
2006年，佢同TETSUYA、KRUMP組成舞團「RAG POUND」；同年3月，第一次以演員身份響舞台劇『あたっくNo.1』出場。6月，響受到邀請下加入EXILE。
2008年，參演TBS系日劇「女人40」、電影「花樣男子F」，以演員正式出道。
2009年，由佢第一次主演嘅電影「讓我告訴你」（Be Sure to Share），響第三十三屆滿地可世界電影節擋出，而且佢仲攞到日本電影影評人大獎新人獎。
2010年，響由劉偉強執導嘅電影「精武風雲·陳真」入面扮「日本軍人佐佐木」一角，開始響日本以外嘅地方打開知名度。
2012年，響改編自漫畫嘅《麻辣教師GTO》入面扮主角鬼塚英吉，係第一次主演連續電視劇。
2016年，加入EXILE THE SECOND。
2017年，成為expg嘅董事。
祖兒京

祖兒京（英文：Joey King，1999年7月30號—），係美國電影女演員，童星出身，憑住演出2013年電影《詭屋驚凶實錄》而出名。
社區應急輔助隊

社區應急輔助隊係香港一支非牟利嘅社區服務團體喺2017年5月31號由商人黃輝成成立，主要由一班持有認可資格急救證書嘅保安同物業管理從業員，及來自社區各階層嘅志願人士組成。
佢哋雖然成立時間比較短，但佢哋有時會得到大公報同香港商報等親中媒體幫手宣傳，而且喺武漢肺炎疫情同埋中國國慶亦有同一啲親中派組織合作做地區工作。
戴佩妮

戴佩妮（粵拼：daai3 pui3 nei4；英文：Penny Tai；1978年4月22號—）係馬來西亞嘅創作型華語女歌手，舞蹈工作出身，有作詞、作曲、編曲嘅能力，擅長彈結他、鋼琴等樂器，鍾意舞蹈、創作、化妝同埋攝影。2000年加盟EMI（科藝百代），喺台灣發表第一首創作單曲《不想》，並發行第一張同名專輯《Penny》，至2006年大多以一年一張嘅速度發行專輯。2006年發行第7張專輯《i Penny》後，大概有3年時間佢揀喺網上平台發表數碼單曲，同轉去攝影同拍攝MV嘅方面發展。出道到依家有10張個人全創作專輯、2張以佛跳牆樂團名義發行嘅全創作專輯，係當今華語歌壇創作力最豐富嘅創作歌手之一，喺2006年以歌曲《愛瘋了》攞到第17屆金曲獎最佳作曲人獎，並多次入圍金曲獎，受到台灣音樂人、電台DJ嘅推崇。2012年以全創作專輯《回家路上》攞到第3屆金音獎最佳創作歌手獎。
2013年成立個人音樂公司「妮樂佛創意」，發行全創作專輯《純屬意外》，攞到第25屆金曲獎最佳國語女歌手獎；另外，首次幫劉思涵製作嘅《擁抱你》專輯，攞到第25屆金曲獎最佳專輯製作人獎。
2015年，佢帶嘅佛跳牆樂團憑第2張專輯《給你看》攞到第26屆金曲獎最佳編曲人獎同最佳樂團獎。

出身
戴佩妮喺馬來西亞柔佛州昔加末出世，但自細就搬去新山古來。戴佩妮從小學4年級開始學習華族舞蹈同現代舞，並多次參與過國內外演出。戴佩妮喺1995年接觸歌曲創作，並積極參與國內外創作比賽。
1996年喺馬來西亞寬柔中學畢業（高三文商二、寬柔中學1996年舞蹈團主席）同柔佛新山南方大學學院中文系。畢業論文係以「馬來西亞當代民歌演進史」嘅探討為題，當中提到台灣流行樂對當地嘅影響，呢個對佢日後揀去台灣發展有一定影響。

成為歌手
戴佩妮喺馬來西亞因緣際會之下，由台灣名唱片製作人陳子鴻發掘，1999年去台灣發展。喺喜歡音樂嘅製作人黃怡同陳子鴻合作下，錄首張音樂專輯《Penny》，並喺2000年由EMI（科藝百代）發行，當時以「最年輕創作歌手」嘅姿態進入台灣歌壇，2006年以《愛瘋了》攞到台灣金曲獎第17屆最佳作曲人獎。

影像作品
自導音樂錄影帶
iPenny - 單身潛逃
原諒我就是這樣的女生 - 吹嗶嗶
原諒我就是這樣的女生 - Lafite
原諒我就是這樣的女生 - 兩難
原諒我就是這樣的女生 - 這就是我
原諒我就是這樣的女生 - 原諒我就是這樣的女生
回家路上 - 回家路上（同胡世山共同執導）
純屬意外 - 純屬意外（同阮經天共同執導）
純屬意外 - 你怎麼可以安心的睡著（同吳仲倫共同執導）
純屬意外 - 草莓麵包（同吳仲倫共同執導）
他人作品音樂錄影帶
方炯鑌《好人?!abin》 風（2008）
江蕙《甲你攬牢牢》 甲你攬牢牢（2008）
江蕙《甲你攬牢牢》 電車內面（2008）
方大同《橙月》黑白（2008）
蕭敬騰《王妃》善男信女（2009）
江蕙《當時欲嫁》 單行道（2010）
江蕙《當時欲嫁》 探戈探戈（2010）
廖語晴《愛。現》 LP（2012）
小宇《再一次》 過渡期（2013）
小宇《再一次》 這幾天（2013）
鄧養天 狼狽（2014）
平面攝影
2007年12月：蔡淳佳「慶幸擁有蔡淳佳」專輯平面攝影
2008年3月：弦子「不愛最大」專輯平面攝影
2008年4月：易桀齊「有你真好」專輯平面攝影
2008年5月：Linda「零打光美女」美妝書平面攝影
鬩神星

鬩神星（粵拼：jik1 san4 sing1；英文：Eris，符號：），學名136199號小行星，係粒矮行星，2005年1月5號發現，喺柯伊伯帶；觀測估計大過冥王星，喺公佈發現嗰陣，發現者同埋NASA等組織曾經封佢做「第十大行星」，臨時編號2003 UB313，臨時名叫冼娜（Xena）。
2006年8月25號嘅「第26屆國際天文學大會」上，2003 UB313 劃為矮行星，改名厄里斯（Ἒρις），係希臘神話入邊搞搞震，挑撥離間嘅女神。

命名
根據小行星嘅命名常規，呢個星體嘅臨時名2003 UB313。發現者有權同佢改名，只要得到國際天文聯盟認可就得。喺發現者嘅網站上面，呢個小行星用咗「Lila」做名（取自美國加州理工學院天文學家布朗嗰女 Lilah）。個發現者後尾話呢個係「一個感情用事嘅阿爸喺朝早對網站嘅命名」。
因為佢嘅體積大過冥王星，所以曾獲考慮列作太陽系嘅第十行星。但係由於當時已發現多個同冥王星差唔多大嘅天體，冥王星嘅行星定位再次受到考驗，到最尾2003 UB313同冥王星一齊劃歸做矮行星。2006年9月7號國際小行星中心正式將2003 UB313編做小行星136199號，改名做「厄里斯」。

中文名
發現之初，中文名有音譯「厄里斯」，亦有意譯「鬧神星」、「亂神星」等。2007年6月16號，喺揚州召開嘅天文學名詞審定委員會上，名詞委員、臺灣同仁同特約代表一共21人，經兩階段投票，決定意譯「鬩神星」；其衞星 Dysnomia 就叫「鬩衞一」。

衞星
2005年，夏威夷凱克望遠鏡嘅調適光學小組觀測四粒最光嘅古柏帶天體，分別係冥王星、2005 FY9、2003 EL61同埋鬩神星，而且用咗新嘅激光導引星調適光學系統。9月10號嘅觀測結果中，佢哋發現一粒衞星圍住鬩神星行，叫佢做「加百利（Gabrielle）」，編號 S/2005 (2003 UB313) 1；其主星2003 UB313改名鬩神星之後，改叫Dysnomia，(Δυσνομια，「迪絲諾美亞」，厄里斯個女），中文亦改叫鬩衞一。
國識商通

《國識商通》（英文：Homeland Explorer）係香港Makerville製作嘅資訊節目，由2023年5月14號到6月18號逢禮拜日08:00-08:30喺香港電視娛樂ViuTV播，之後由2023年6月23號開始逢禮拜五09:00-09:30播。節目會請唔同嘉賓講下中國大陸發展商機。

節目調動
2024年6月7號：由於08:30-11:00直播《NBA 總決賽 2024 第一場 - 達拉斯獨行俠 對 波士頓塞爾特人》，第57集提早到6月6號（禮拜四）09:00-09:30播。
2024年10月11號：由於08:00-10:30直播《NBA 季前熱身賽 24/25 - 洛杉磯湖人 對 密爾沃基公鹿》，第75集提早到10月10號（禮拜四）09:00-09:30播。
徐熙娣

徐熙娣（英文：Dee Hsu；1978年6月14號—），花名小S，係臺灣藝人，亦係另一位藝人徐熙媛（大S）個細妹。
1994年，佢同徐熙媛共組雙人女子團體「S.O.S」出道。1996年，佢同徐熙媛開始主持綜藝節目《我猜我猜我猜猜猜》；後來，佢哋又共同主持《娛樂百分百》。
2005年，佢喺綜藝談話節目《康熙來了》嘅演出，同節目另一主持人蔡康永，一齊獲頒第40屆金鐘獎綜藝節目主持人獎獎項。2016年起，佢開始從事於中國大陸有關市場同新媒體領域。
喺2014年、2016年、2018年、2019年等，佢嘅主持事業收入嘅金額，位居臺灣地區主持業界最高排序。

1989年 - 2003年
1989年起，小S喺正式出道前就開始拍攝電視廣告。1994年，小S喺華岡藝校就學期間，同二姊大S組成「SOS」出道。1994年至1997年間共發行六張音樂專輯，有《佔領年輕》、《天天寄出的信》、《姐妹情深》、《我是女菩薩》、《顛覆歌》、《貝殼》，其中以歌曲《十分鐘的戀愛》為代表作。SOS喺2001年12月發行嘅《變態少女》，係兩人目前最後一張專輯。
小S高中畢業後，因為受合約影響而要將組合名改為「ASOS」而且事業範疇受限，此後兩姐妹開始踏足主持領域。1996年7月，大、小S以綜藝節目《我猜我猜我猜猜猜》開始踏入主持界，同主持人吳宗憲嘅合作紅極一時。2000年10月，兩姐妹結束該節目嘅主持工作；後來小S曾短暫回歸。
1998年3月14號，大小S接替何篤霖做八大綜合台娛樂新聞節目《娛樂百分百》主持。《娛樂百分百》係當時台灣電視圈新興嘅影劇新聞型態節目，節目收視群以年輕觀眾為主，為台灣長壽節目之一。2006年9月15號，節目為小S離開節目主持歡送餞別，嗰集主題係「小S歡送會」。小S喺主持節目八年期間，1998年5月5號戴牙套、2000年6月7號舉辦「百分百變裝秀」、2002年嘅「徐老師瘦身操」同「徐里長」角色扮演等節目內容，都有迴響。

2004年 - 2015年
2004年，小S同作家蔡康永一齊主持中天綜合台綜藝談話節目《康熙來了》，因節目風格特殊，令小S喺兩岸三地更具知名度。2005年，小S以呢個節目榮獲第40屆電視金鐘獎「綜藝節目主持人獎」（2005年、2006年、2007年、2008年連續四年入圍金鐘獎）。《康熙來了》自2004年首播至2016年停播，邀請眾多演藝界嘅重要人物作為嘉賓，喺娛樂圈造成話題。
小S原本係經紀公司金星娛樂旗下藝人，同其他金星旗下藝人俗稱「偉忠幫」。2010年小S正式脫離經紀人王偉忠，以犬象娛樂自立門戶。2014年12月12日，小S重返音樂歌唱領域，以「elephant DEE」之名發行首張個人同名EP《elephant DEE》，集結五首創作單曲，除《心臟噴血》一曲由徐熙媛作詞外，小S一手包辦其他詞曲創作。

2016年到而家
2016年起，小S自稱「『IPSS』國際巨星」（International Professional Super Star）。此外，佢進軍中國大陸，主持網絡綜藝節目《姐姐好餓》，並喺愛奇藝等網絡平台播出。2017年，小S再主持《姐姐好餓》第二季。2018年4月，小S同蔡康永一齊現身記者會，宣告再度合作，主持優酷嘅網上綜藝節目《坦白吧！花花世界》，後節目改名為《真相吧！花花萬物》。原先小S喺中國大陸每錄製完成一小時節目嘅主持酬勞係約新台幣480萬元，而自2018年10月起，受到中國大陸官方「限酬令」嘅影響，降為360萬元。2020年，由於受到武漢肺炎疫情影響，小S少咗中國大陸嘅節目主持工作，佢嗰年個人演藝總收入以廣告為主，進帳約新台幣3000萬元。
總有一瓣喺左近

《總有一瓣喺左近》（英文：Talker - One Beside You 3）係香港MakerVille製作嘅清談節目，喺ViuTV播出。第一季（第1-42集）由2017年8月11號至2018年5月25號逢禮拜五23:30-00:00（晚吹時段），主持係潘紹聰、關寶慧、岑樂怡；第二季（第43-78集）由2018年6月1號至2019年3月1號逢禮拜五23:00-23:30，主持潘紹聰、符致逸、王頌茵；第三季起（第79集起）由2019年3月8號開始逢禮拜五23:00-23:30，主持潘紹聰、岑樂怡、詹朗林。
佢係《總有一隻喺左近》下半季嘅兄弟作品。每集節目都會講唔同靈異話題。

新春特別版
2019年2月8號嗰集因為喺大年初四播撞正新正頭，所以改名叫《總有好運過豬年》，用過年開運做主題，唔計入正式集數。

第三季
第118到122集同埋第124到130集搞咗個《全民撞鬼》真人騷比賽，請觀眾上去鬥講鬼故，由司徒法基做嘉賓主持。

節目調動
2018年7月6號：由於直播2018年FIFA世界盃8強賽，所以停播一次。
2018年12月14號：由於直播《2018 MAMA亞洲音樂大獎-香港站》，所以停播一次。
2019年1月11號：由於《人住公屋 我住公屋》加長到22:30-23:30播，所以停播一次。
2019年3月15號：由於《初戀還未來？》加長到22:30-23:30播，所以停播一次。
2019年7月12號：由於《厲害了！蘇哥兒》加長到22:30-23:30播，所以停播一次。
2020年2月28號：由於《性敢中環》第12集加長到21:30-22:15播，《向西聞記》、《辣伙頭》及《究竟食咗乜》順延播出，所以褪到23:45-00:15播。
2020年5月22號：由於20:40-21:10直播政府記者會，連帶嗰晚剩低節目都褪半個鐘播，所以褪到第二日00:00-00:30播。
2021年1月1號：由於19:00-23:40轉播《2020年度叱咤樂壇流行榜頒獎典禮》，嗰日《7點新聞報道》暫停播映，改為23:40-00:10播出一節《深宵報道》，所以褪到第二日00:10-00:40播。
2021年3月19號：由於20:30-23:00播劇集《教場》，之後嘅節目要順延播出，所以順延到00:00-00:30播。
2021年6月18號：由於23:30-02:15直播《歐洲國家盃 2020 - 克羅地亞 對 捷克》，所以停播一次。
2021年7月23號：由於《奧運有得揀》（2020東京奧運開幕典禮）直播超時，之後嘅節目臨時順延播出，所以臨時順延到深夜00:30-01:00播。
2021年7月30號、8月6號，由於播《奧運有團伙 精彩一夜》，所以停播一次。
2021年12月31號：由於22:00-00:30直播《香港跨年倒數演唱會》，所以停播一次。
2022年11月25號：由於播《FIFA世界盃2022》荷蘭對厄瓜多爾，所以停播一次。
2022年12月9號：由於播《FIFA世界盃2022》半準決賽 - 克羅地亞 對 巴西，所以停播一次。
2024年4月12號：由於《瑪嘉烈與大衛系列 絲絲》加長到21:30-23:00播，《姑媽突變神隱少女》同《女主播向世界揾食》順延播出，所以順延到00:00-00:30播。
2024年6月21號：由於23:30-23:55重播《歐洲國家盃2024賽日精華》第7集，所以停播一次。
2024年8月2號同9號：由於原時段直播《巴黎奧運爭勝一夜》，所以停播一次。
2024年10月11號：由於《十七年命運週期》加長到21:30-22:45播，《Boyscation Too》同《高質旅行包膠》順延播出，所以順延到23:45-00:10播。
2024年11月1號：由於《Boyscation Too》加長到22:30-23:30播，《狗仔隊亂入Seoul》順延播出，所以順延到深夜00:00-00:30播。
2024年12月13號：由於《ERROR 死腳膠千萬巨蛋自作夢》加長到22:30-23:30播，《台灣都市傳說》順延播出，所以順延到深夜00:00-00:30播。
陳以文

陳以文（英文：Yi-Wen Chen，1966年—），係臺灣嘅導演，國立藝術學院戲劇系畢業。佢曾經憑著《運轉手之戀》贏得第37屆金馬獎評審團大獎、台北電影獎評審團大獎同埋最佳導演獎。2019年佢憑著《陽光普照》贏得第56屆金馬獎最佳男主角獎同埋第1屆台灣影評人協會獎最佳男演員獎。
上丁省

上丁省（粵音：soeng6 ding1 saang2，高棉文：ខេត្តស្ទឹងត្រែង），係喺柬埔寨嘅一個省，面積夾埋11,092平方公里，家陣約莫有81,074人喺呢度住緊。
吳啟洋

吳啟洋（英文：Phoebus Ng，1996年8月8號—），係香港ViuTV旗下嘅男藝人，2019年ViuTV選秀節目《全民造星II》冠軍，而家係男子組合P1X3L成員。

簡歷
2022年12月10號，吳啟洋喺紅磡置富都會L7大堂出席新城知訊台主辦《新人大熱唱2022》活動
吳啟洋中學讀青年會書院，大學讀香港理工大學土木工程系。佢2014年參加第五屆「FACE UStar大專學界校花校草選舉」攞到冠軍，2018年參加「微博 X YES！大專學界校花校草選舉」入圍決賽十強同攞到「微博校園人氣王」獎。
2019年，吳啟洋參加ViuTV選秀節目《全民造星II》，最終攞到冠軍。佢2020年9月簽約加入ViuTV，同年12月加盟環球唱片做組合P1X3L嘅成員。
歐鎮灝

歐鎮灝（英文：George Au，1998年10月25號—），係香港男演員、歌手，ViuTV旗下嘅男藝人，係男子組合P1X3L成員。2019年ViuTV選秀節目《全民造星II》第四名。

簡歷
東京國際電影節【不赦之罪】 首映禮
歐鎮灝於香港出生，主演香港電影《不赦之罪》，飾演男主角阿樂，2024年11月出席日本《東京國際映畫祭》紅地氈開幕禮，及電影《不赦之罪》全球首演禮。
2023年8月，驚悚青春電視劇《那年盛夏我們綻放如花》於ViuTV播出，係歐鎮灝首套領銜主演嘅電視劇。
佢2020年9月簽約加入ViuTV，同年12月加盟環球唱片做組合P1X3L嘅成員。
2019年，歐鎮灝參加ViuTV選秀節目《全民造星II》，最終攞到第四名。
環保發現號

《環保發現號》（英文：Green Finder）係香港MakerVille製作嘅環保資訊節目，由曾贊學同蔡寶欣主持，2024年8月14號到2025年1月15號逢禮拜三13:00 - 13:30喺香港電視娛樂ViuTV播，之後改到喺2025年1月20號起逢禮拜一18:30 - 19:00播。節目唔設字幕。

節目調動
2024年10月16號：由於11:00開始直播嘅《2024年施政報告》超時到13:45完，第10集延後到下一日（17號）16:00-16:30播出。
2024年12月25號：由於12:00-15:30重播《第42屆香港電影金像奬》，所以嗰日節目暫停播出。
製作中

《製作中》（Backstage）係香港MakerVille製作嘅網上節目，輯錄MakerVille新節目嘅製作花絮，2023年7月開始唔定期喺ViuTV官方網站同流動應用程式發佈，長2到7分鐘，絕大部份集數都未有安排喺香港電視娛樂ViuTV電視頻道播出，只有少數例外。網上發佈版本同電視播出版本都唔設字幕。
自2023年11月首播嘅《社內相親》開始，MakerVille再未有為旗下劇集拍攝正式嘅製作特輯，而係抽取其中兩集相關嘅《製作中》集數，喺劇集首播前嘅禮拜六、日晚放上ViuTV播。而呢個安排出現嘅同時，《製作中》介紹非戲劇節目嘅比例亦逐漸減少。
張錦霞

張錦霞在K11 MUSEA 的 K11 Art House出席電影《麻雀女王追男仔》首映會。
張錦霞（英文：Kris Cheung），係香港女演員，YouTube頻道《香城映画》嘅常駐演員之一，綽號「香城一姐」、「義母」、「霞姐」。

簡歷
張錦霞出道初期主要參與YouTube頻道《香城映画》嘅演出，2025年開始參與影視演出，當中佢喺ViuTV電視劇《老是常出現》飾演老人院職工阿喱，出場嗰陣佢嘅造型畀唔少觀眾誤認做徐浩昌（肥腸），所以叫佢「女版肥腸」，不過當事人唔認同呢個綽號。
乳突炎

乳突炎（Mastoiditis）係一種細菌感染，延伸到耳後面嘅顱骨氣室（mastoid cells 或者 air cells）造成急性化膿性發炎。乳突炎通常係因為急性中耳炎，無去睇醫生，結果炎症惡化，令到乳突竇都發埋炎。乳突炎曾經係兒童死亡嘅主要原因，不過隨著抗生素嘅出現，乳突炎喺已開發國家已經好少見。
呢個病最出名嘅患者係，蘇格蘭女王瑪麗一世嘅老公，14歲就登基嘅法國國王法蘭西二世（François II），佢喺16歲嘅時候（1560年）就係因為乳突炎而病死嘅。
哪吒

哪吒，亦寫做那吒，係中國神話人物，響道教有重要地位，亦響《西遊記》、《封神演義》等文學作品出現。響民間傳說入面，哪吒係托塔天王李靖個仔。

相關影視作品
呢個表唔完整，歡迎加料。
《哪吒鬧海》
《哪吒傳奇》
運頭角遊樂場

運頭角遊樂場，香港公園之一，遊樂場之一，喺大埔運頭角，運頭角里，大埔墟火車站西北，聖公會莫壽增會督中學對落，英文叫Wan Tau Kok Playground。行政上歸大埔區。設施有網球場、硬地球場，球場為五人足球場。場南便有春暉園。
今晚煮邊科

《今晚煮邊科》（英文：Gourmet Insights）係香港MakerVille製作嘅飲食節目，由2024年6月3號開始，逢禮拜一到五20:00—20:30喺香港電視娛樂ViuTV播。節目延續之前同一時段嘅《今餐有料到》同《準時開飯》，除咗喺廠景廚房示範煮嘢食，亦會去一啲特色餐廳。

節目環節
每個禮拜唔同日子都有唔同主題，每集一個主持同一個大廚出場煮一到兩味餸。間中會有唔同藝人嘉賓。
主題包括：穿越番尋味、美食秘技、「營」真就Fit了、環球「食」Cation、「Feel」出新意、慳啲啦Foodie、手機食先

節目調動
2024年7月29號到8月2號同8月5號到9號：由於原時段直播《巴黎奧運火拼時刻》，嗰日暫停播出。
2024年8月30號：由於20:00-21:40直播《奧運健兒大匯演》，嗰日暫停播出，原定喺嗰晚播嘅一集就調咗上前一晚（第54集）播出，而原本安排喺8月29號播嘅一集就擺咗去10月17號（第86集）播。
2024年10月2號：由於19:00-20:45直播《香港同胞慶祝中華人民共和國成立七十五周年文藝晚會》，嗰日暫停播出。
2024年10月16號：由於19:00-20:00直播《施政報告論壇》，原時段改咗播《新聞報道》，嗰日暫停播出。
2025年1月1號：由於19:30-00:15要轉播《2024年度叱咤樂壇流行榜頒獎典禮》，嗰日暫停播出。
2025年1月30號：由於原時段直播《2025年農曆新年煙花匯演》，嗰日暫停播出。
2025年2月26號：由於19:30-20:30直播《2025-26財政預算案論壇》，嗰日暫停播出。
國公省

國公省（粵音：gwok3 gung1 saang2，高棉文：កោះកុង），係喺柬埔寨嘅一個省，面積夾埋11,160平方公里，家陣約莫有132,106人喺呢度住緊。
奧多棉芷省

奧多棉芷省（粵音：ou3 do1 min4 zi2 saang2，高棉文：ខេត្តឧត្ដរមានជ័យ），係喺柬埔寨嘅一個省，面積夾埋6,158平方公里，家陣約莫有68,279人喺呢度住緊。
大韓民國國軍

韓國現役總兵力有50萬，喺世界上排第六，其中陸軍有36.5萬、海軍有7萬（包括海軍陸戰隊嘅2.9萬）、空軍6.5萬、預備軍有310萬。美軍響韓國大約有2.4萬駐兵。軍隊嘅指揮系統分為平時同戰時兩種體制。平時嘅指揮架構係由大韓民國總統擔任最高統帥，戰時就同駐韓美軍並肩作戰。
大韓民國國軍嘅主要任務係防衞國土同防禦北韓嘅軍事威脅，但係海外維和同災害救濟亦都係任務之一。

陸軍
内文：大韓民國陸軍
大韓民國陸軍，做通稱韓國陸軍或者南韓陸軍，係大韓民國國軍嘅陸上部隊，亦都係三軍之中規模最大嘅軍種。

海軍同海軍陸戰隊
内文：大韓民國海軍同大韓民國海軍陸戰隊
相對於陸軍同空軍，韓國海軍以往比較唔受重視，噉可能同北韓海軍實力唔強有關。韓國海軍主要嘅任務係海岸防衞，次要任務係為海軍陸戰隊嘅兩棲作戰提供支援，近年都成日派船艦參與海外維和行動。韓國海軍計劃響2020年左右成為藍水海軍。
海軍陸戰隊最初係獨立嘅軍種，雖然1973年之後嘅海軍陸戰隊改由海軍作戰司令部管轄，但係實際運作上重好獨立。

空軍
内文：大韓民國空軍
韓國空軍係一支擁有600架以上先進戰機嘅現代化空軍，主要任務係防衞領空，次要任務係支援地面部隊作戰。

武器研發
大韓民國國防部轄下有國防科學研究所，主要任務係研發武器。

海外行動
大韓民國國軍有時會參與海外軍事行動，以提升自身嘅實力同國際地位。南韓第一次參加海外戰爭係越戰，高峰時期駐越嘅南韓軍有48000人，僅次於美軍；又曾經派海軍特戰旅去索馬里，響挾持事件入面擊斃幾個索馬里海盜。
拳擊

拳擊又叫西洋拳，係一項由兩位選手對賽，用拳頭並佩戴拳擊手套進行攻擊同防禦嘅運動。

拳擊擂台
根據國際拳擊聯盟（AIBA）規定，國際正式比賽嘅擂台最多唔可以超過6.1米，一般比賽嘅擂台可以喺4.9至6.1米之間，四邊長度要相等。台上嘅四個角都要有固定喺台角嘅直柱，四個角落處都要放有5至7mm厚、20mm闊嘅軟護墊。拳擊台每邊有三條圍繩，從四角嘅固定豎杆度拉出；四個直柱間用三條粗繩圍攔成一個正方形空間，以保護運動員。三條圍繩距離擂台面嘅高度分別為40cm，80cm，130cm。

護手繃帶
拳擊比賽標準護手繃帶長度唔超過2.5米，闊度唔超超過5.7厘米，由比賽主辦單位提供，參賽運動員必須使用大會統一提供嘅繃帶。護手繃帶一般都用吸水性強嘅棉紗製成，比賽嗰陣唔可以用其他任何繩、橡筋或膠布代替繃帶。

拳擊手套
拳擊手套嘅作用係保護對手，緩衝出拳嘅威力，減低對手受創嘅程度，同時亦保護拳手自己嘅手腕、手指骨同手指嘅關節，避免造成甩臼等嚴重受傷。
根據國際拳擊聯盟規定，拳擊運動員喺參加拳擊比賽嗰陣，一定要戴拳擊手套。拳擊比賽嘅時候按照體重級別用唔同重量嘅手套。而且喺拳擊比賽嘅時候，組委會要預備兩對符合嗰場比賽規定嘅一樣重量嘅拳套以備運動員喺手套出現問題嘅時候隨時更換。拳套一定要完全冇任何破損，帶要結紮喺拳套背面，長出嘅帶要塞入套筒，露喺手套背面嘅結頭要用膠布黐住，膠布嘅長度唔應該超過7.5cm，闊唔應該超過2.5cm。

護具
拳擊嘅護具包括頭盔、護牙膠同護襠。參加業餘比賽嘅運動員必須佩戴頭盔（2016年奧運會取消咗呢個規定），雙方運動員頭盔嘅規格、樣式要統一，一方為紅色而另一方為藍色，同自己嘅角色要一致，而且所用拳擊頭盔必須符合國際拳擊聯盟批准認可能夠保護頭部。職業比賽可以唔用護具。
比賽嗰陣拳手一定要戴護牙膠，護牙膠嘅大細要適合參賽嘅拳手。如果拳手冇自備護牙膠，主辦單位有義務提供。比賽嘅時候運動員唔可以將故意將護牙膠吐出嚟，唔係嘅話就會被警告。如果護牙膠俾人打甩咗，台上嘅裁判執起之後將拳手帶到佢自己嘅角落，交畀助手沖洗乾淨之後，再由台上嘅拳擊裁判員交畀拳手戴好。拳手唔能夠隨意更換護牙膠，唔戴護牙膠唔可以比賽。
Kawaii

中文正稱為劉嘉嘉嘅澳門舞者之頗常用英文藝稱為「Kawaii Lao」。
鄭杞瑤

鄭杞瑤（英文：Kylie Cheng，1996年12月13號—）係香港女藝人，暱稱係「Kylie C.」。

簡歷
鄭杞瑤出道前喺英國白禮頓市嘅修適士大學修讀犯罪學，畢業之後返香港投身兒童教育任職行為治療師。2021年參加咗《2021亞洲模特盛典香港賽區暨ACE演藝大獎》比賽，拎到呢個比賽嘅演藝亞軍同「 Face of Hong Kong 」模特兒冠軍。
同一年正式出道，喺香港免費電視台ViuTV嘅遊戲節目《水著考有Feel》入面做嘉賓，之後以參加者身份參與演出同一電視台喺2022年播放嘅戀愛實境真人騷節目《戀愛Staycation》。緊隨其後以編號045號參賽者，代號Triple May嘅身份參加ViuTV嘅《尾二一屆口罩小姐選舉》，成功晉級最後12強參加總決賽。
2023年期間鄭杞瑤以嘉賓身份參與ViuTV各類電視節目同電視劇演出。踏入2024年聯同葛綽瑤、陳映同以及程仁富主持另一真人騷節目《潛在挑戰中》，分別喺香港、菲律賓同日本唔同嘅潛點，挑戰過往本人未曾嘗試過嘅潛水活動。
鄭杞瑤同時喺一位足球迷，由喺世界盃支持德國隊開始，再因為法國籍傳奇領隊雲加而做咗英超球隊阿仙奴嘅忠實球迷。由於喺英國讀書時期住喺白禮頓市，所以都會支持當地球隊白禮頓。
由2022/23開始直到2023/24兩個球季，喺now TV體育台以固定主持身份參與足球評述節目《絲打講英超》。並且曾經喺該台英超直播比賽賽前節目《英超有你講》入面先後以視像形式同阿仙奴球員前鋒尼基迪亞、中場迪勤懷斯以及球隊隊長奧迪哥特做個人訪問。
2024到2025年間鄭杞瑤亦以客席身份參與《FWD富衛保險賀歲盃2024》、《Tatler XFEST: 香港隊VS國際邁阿密》、《Now TV歐洲國家盃2024》及《FWD富衛保險賀歲盃2025》等等大型足球賽事喺now TV直播節目嘅主持工作。
10月7號

10月7號係公曆年嘅第280日（閏年第281日），離年尾重有85日。
<< - 10月 - >>



大件事
1978年：香港沙田馬場開幕。
2001年：中國足球代表隊喺主場1-0贏咗阿曼足球代表隊，提早兩輪殺入2002年FIFA世界盃決賽週，係中國首次殺入FIFA世界盃決賽週。
2001年：美國同埋英國攻打阿富汗，阿富汗戰爭爆發。
2007年：北京地鐵5號綫通車。
2010年：統一阪急百貨同UNIQLO喺臺北市正式開幕。
2012年：第34屆委內瑞拉總統選舉，由查韋斯連任。
2018年：2018年波斯尼亞大選（英文：Bosnian general election, 2018）投票。
2018年：2018年喀麥隆總統選舉（法文：Élection présidentielle camerounaise de 2018）投票。
2018年：第23屆巴西總統選舉首輪投票，由波索拿諾同費南多哈達德進入次輪投票。
1990年

1990年係平年，元旦係禮拜一。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國七十九年
朝鮮半島
南韓：檀紀4323年
北朝鮮：主體七十九年
日本
平成二年
皇紀：2650年
佛曆：2532年~2533年
回曆：1410年6月3號~1411年6月13號
猶太曆：5750年4月4號~5751年4月14號
UNIX時間：631152000 - 662687999
修正儒略日（MJD）：47892 - 48256

1月
1月7號：意大利比薩斜塔唔開放，維修工程開工。

2月
2月2號：蘇聯共產黨放棄一黨制。
2月11號：曼德拉獲釋。
2月15號：英國同阿根廷恢復因福克蘭戰爭而中斷嘅外交關係。

3月
3月11號：立陶宛獨立。
3月18號：德意志民主共和國（東德）舉行最後一次選舉。
3月21號：納米比亞宣佈脫離南非獨立。

4月
4月24號：哈勃太空望遠鏡由發現號穿梭機發射升空，進入地球軌道。

5月
5月4號：拉脫維亞最高蘇維埃通過共和國獨立宣言，定國名為拉脫維亞共和國，恢復1922年時該共和國憲法，宣佈蘇聯憲法同法律喺拉脫維亞無效。
5月20號：李登輝就任中華民國第八任總統，亦係最後一任由國民大會選舉嘅總統。
5月22號：南、北也門統一，成立也門共和國。

6月
6月3號：「15國集團」首腦會議閉幕。
6月23號：奧林匹克博物館開館。
6月23號：摩爾多瓦獨立。

7月
7月1號：東德同西德合併金融體制，德意志民主共和國轉用西德馬克，而原有東德馬克就以「1:1」換成西德馬克。
7月8號：FIFA世界盃喺意大利舉行，由西德隊攞冠軍。
7月16號：菲律賓發生黎克特制 7.7 級地震，大約 1,600 人死。

8月
8月2號：伊拉克軍隊入侵科威特，引發波斯灣戰爭。
8月17號：伊拉克喺伊朗撤軍同埋釋放兩伊戰爭中嘅戰俘。

9月
9月5號：南韓同北韓兩國總理喺漢城（而家首爾）會談。
9月22號：中國北京舉行第十一屆亞洲運動會。

10月
10月3號：東德同西德合併。
10月8號：中國第一間麥當勞餐廳喺深圳開門做生意。

11月
11月11號：聯合國安理會發表 678 號決議案，要求伊拉克喺1991年1月15號前撤出科威特。
11月22號：戴卓爾夫人辭任英國首相。

12月
12月2號：第一次全德選舉，基督民主黨同時喺東、西德攞到壓倒性勝利。東德政權和平轉移。
12月3號：中國史上最大嘅字典《漢語大字典》出版，收 5.6 萬多個字，分八卷。
1991年

1991年係平年，元旦係禮拜二。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國八十年
朝鮮半島
北朝鮮：主體八十年
南韓：檀紀4324年
日本
平成三年
皇紀：2651年
佛曆：2533年~2534年
回曆：1411年6月14號~1412年6月24號
猶太曆：5751年4月15號~5752年4月24號
UNIX時間：662688000 - 694223999
修正儒略日（MJD）：48257 - 48621

大件事
香港城門隧道轉車站開始用。

1月
1月17號：海灣戰爭爆發。

2月
2月28號：馬來西亞首相馬哈迪提出2020年宏願，目標係將馬來西亞喺2020年之前成為完全工業化同變成先進國家。

4月
4月3號：黎巴嫩16年內戰打完。
4月18號：香港科學館啟用。

12月
12月21號：1991年中華民國國民大會代表選舉。
12月21號：11個蘇聯加盟共和國嘅領導人喺哈薩克阿拉木圖簽《阿拉木圖宣言》，成立獨立國家聯合體，宣布蘇聯唔再存在。
12月26號：蘇聯解體，美國正式成為世界唯一霸權。

9月
9月14號：費正清，美國漢學專家
拉吉夫·甘地，前印度總理，俾人暗殺死。
維基同享有多媒體嘅嘢：1991年
3月20號

3月20號係公曆年嘅第79日（閏年第80日），離年尾重有286日。
<< - 3月 - >>



大件事
1127年（金朝天會五年黃曆二月丙寅日）: 金太宗下詔廢咗大宋徽、欽二帝做庶人，俘二帝北上，北宋滅亡。
1413年：亨利五世繼承英倫王位。
1602年：荷蘭東印度公司成立，係世界首間跨國公司、股份有限公司（指公開而非特權股份）。
1815年：拿破崙返到法國巴黎做皇帝，百日王朝開始。
1860年：英國夾硬佔領九龍。
1882年：日本東京都恩賜上野動物園開園，係日本最早嘅動物園。
1896年：載湉批准大清郵政開業，中國郵政事業開始。
1913年：宋教仁遇刺，兩日後死咗。
1926年：中華民國廣州發生「中山艦事件」。
1933年：納粹德國親衛隊最高領袖下令開設首個集中營。
1943年：毛澤東成為中國共產黨領導人。
1947年：第1屆日本參議院議員通常選舉。
1954年：中國自己造，當時最大嘅客輪「民眾號」落水。客輪可以載947人同300噸貨物。
1956年：突尼西亞由法國獨立。
1959年：中國鎮壓西藏叛亂。
1991年：《人民日報》（海外版）發表李鵬下臺嵌字詩（中文：李鹏下台嵌字诗）。
1993年：俄羅斯總統葉利欽同議長哈斯布拉托夫搞咗一劑勁嘅權力鬥爭。
1995年：日本奧姆真理教發動東京地鐵沙林毒氣事件，十幾人死，五千幾人中毒。
1996年：英國首次認瘋牛症，嚇親全世界。
1997年：臺灣爆發嚴重豬隻口蹄疫疫情。
1997年：皇巴士開始營運，來往深圳皇崗同香港落馬洲。
2003年：美國總統喬治·獲加·布殊向伊拉克總統薩達姆侯賽因發出，要佢同佢嘅仔喺48個鐘頭之內流亡國外嘅最後通牒到期。多國部隊對伊拉克開戰，伊拉克戰爭開始。
2004年：第11屆中華民國總統選舉，尋求連任嘅陳水扁同呂秀蓮以唔到三萬票贏咗。
2006年：香港嘅now寬頻電視旗下now財經台啟播。
2006年：首屆世界棒球經典賽冠軍戰喺美國聖地牙哥舉行，最後由日本以10比6贏古巴攞冠軍。
2006年：盧卡申科第三次當選白俄羅斯總統，美國同歐洲聯盟都唔承認選舉結果。
2015年：也門薩那發生2015年薩那清真寺自殺式炸彈襲擊，142死，最少351傷。
2015年：2015年3月20號日食。
2016年：第6屆老撾國民議會選舉。
2017年：第4屆東帝汶總統選舉，由古特萊斯當選。
林慧倩

林慧倩（英文：Giselle Lam，1986年7月2號—），係香港電影女演員，參選過2011年度香港小姐競選，入圍最後八強。佢之後拍過唔少電影，代表作係2019年《擊鬥女神》。
1月6號

1月6號係公曆年嘅第6日，離年尾重有359日（閏年360日）。
<< - 1月 - >>



大件事
1838年：美國發明家森姆摩斯喺新澤西州試電報機掂咗。
1912年：新墨西哥州加入美國。
1925年：墨索里尼成立法西斯內閣，獨裁統治意大利。
1929年：德蘭修女去到加爾各答，開始幫嗰度最病同窮嘅人。
1946年：第1屆北越國會選舉。
1950年：英國政府宣佈承認中華人民共和國，成為頭一個承認新中國嘅西方國家，中華民國同英國斷絕外交關係。
1967年：香港實施法律援助計劃。
1986年：鄧小平畀《時代雜誌》選做風雲人物。
1993年：香港旺角鬧市警匪槍戰。
2001年：阿里爾沙龍當選以色列總理。
2005年：2005年國際消費電子展喺美國拉斯維加斯舉行。
2005年：中國人口達到13億。
2019年：馬來西亞最高元首蘇丹穆罕默德五世（馬來話：Sultan Muhammad V）宣佈辭去最高元首一職，即日生效，係馬來西亞史上頭一位提前退位嘅最高元首。
2021年：2021年美國國會大廈衝突，5死。
2025年：加拿大總理朱斯坦·杜魯多宣佈辭任加拿大自由黨黨魁，但會留任總理直至選出繼任人。
1985年

1985年係平年，元旦係禮拜二。

大件事
2月15號：九廣鐵路火炭站通車。
5月31號：香港地下鐵路港島綫柴灣至金鐘段正式通車。同時，荔灣站（Lai Wan）改名美孚站（Mei Foo）。
8月12號：日本航空123號班機喺日本群馬縣墜毀，520人死。

文學
《世界末日與冷酷異境》（世界の終りとハードボイルド・ワンダーランド）：日本小說家村上春樹嘅長篇小說。
臻世娛樂

臻世娛樂（英文：Zoen Sai Entertainment）係香港臻世集團旗下嘅娛樂公司，業務包括藝人管理、唱片及音樂製作、活動同演唱會主辦同製作、KOL新媒體。
After Class

After Class2023年12月23號，After Class喺亞洲國際博覽館出席由香港貿易發展局舉辦嘅「Chill11」文創市集活動後接受傳媒訪問。左起：炎明熹（Gigi）、姚焯菲（Chantel）、詹天文（Windy）、鍾柔美（Yumi）組合花名聲夢四小花國籍 中國（香港）職業歌手、演員、學生語言粵語、英文、普通話教育程度大學（炎明熹、詹天文）專上學院（鍾柔美）中學（姚焯菲）音樂類粵語流行曲出道地 香港出道日期2021年11月27號， 3年之前 (2021-11-27)出道作品〈要為今日回憶〉（2021年）活躍年代2021年到而家唱片公司星夢娛樂－愛爆音樂（2021年到而家）經紀公司無綫電視（TVB）（2021年到而家）現任成員炎明熹（Gigi）詹天文（Windy）姚焯菲（Chantel）鍾柔美（Yumi）
After Class係香港嘅一個四人女子音樂組合，2021年出道，隸屬星夢娛樂旗下喺同年成立嘅音樂廠牌「愛爆音樂」，經理人公司係無綫電視。成員炎明熹（Gigi）、姚焯菲（Chantel）、鍾柔美（Yumi）同詹天文（Windy）都係無綫電視歌唱比賽節目《聲夢傳奇》第一季嘅參賽者，分別攞冠亞季同第十名。2021年11月27號，推出組合出道歌〈要為今日回憶〉。

組合名由來
根據成員Chantel姚焯菲所講，組合名「After Class」（解做「課後」）係經理人改，因為經理人成日要等成員放學，而成員亦都淨係可以喺放咗學之後先可以見面，所以就改咗呢個名After Class。

2020年至2021年：出道之前
2021年11月23號，After Class 成員喺尖沙咀美麗華廣場宴會廳參加Fubon GO x 聲夢傳奇《唱出初心》活動
2020年，無綫電視宣布製作歌唱選秀節目《聲夢傳奇》，揀選15名入圍參賽者，當中包括炎明熹、姚焯菲、鍾柔美同詹天文。 2021年1月10號，四人喺《萬千星輝頒獎典禮2020（中文：萬千星輝頒獎典禮2020）》負責頒「最受歡迎電視歌曲（中文：萬千星輝頒獎典禮最受歡迎電視歌曲）」獎，係佢哋第一次一齊公開亮相。

2021年至2022年：出道初期
2022年9月12號，After Class喺奧海城二期商場中庭參加大家樂「有Club 100就有易.0分享會」宣傳活動
2022年12月10號，After Class喺紅磡置富都會（中文：置富都會）L7大堂出席新城知訊台主辦《新人大熱唱2022》活動
2021年7月，《聲夢傳奇》第一季比賽完，四人經已經常被合稱做「聲夢四小花」， 之後曾經喺《聲·夢飛行 First Live On Stage（中文：聲·夢飛行 First Live On Stage）》演唱會合體跳唱由韓國四人女子音樂組合BLACKPINK原唱嘅〈How You Like That（中文：How You Like That）〉，同埋由鄭秀文原唱嘅〈Chotto等等（中文：鄭秀文的快樂迷宮）〉。
同年11月25號，四人分別喺各自嘅Instagram道出帖，都有提到「After Class」嘅字眼。 第二日（26號），愛爆音樂嘅YouTube頻道公布組合出道歌嘅MV預告，透露組合名「After Class」同埋出道歌名〈要為今日回憶〉（英文：Present For Future）。 27號，〈要為今日回憶〉MV正式推出，組合同時出道。 28號，After Class喺紅磡香港體育館舉行嘅慈善節目《星光熠熠耀保良》第一次以組合姿態公開亮相，現場演唱〈要為今日回憶〉。
2022年11月16號，愛爆音樂嘅YouTube頻道公布After Class跳唱快歌〈Not Givin' Up〉嘅新歌預告。 第二日（17號），〈Not Givin' Up〉派台。 18日，〈Not Givin' Up〉嘅動態歌詞影片發佈。 12月4日凌晨，After Class喺將軍澳電視廣播城現場跳唱〈Not Givin' Up〉嘅演出片段喺慈善節目《歡樂滿東華》首播。
2022年12月23號，After Class喺《Yahoo!搜尋人氣大獎 2022 頒獎典禮（中文：2022年度YAHOO!搜尋人氣大獎得獎名單）》獲頒「樂壇新勢力（組合）」獎，係組合攞到嘅第一個樂壇獎項。 12月29號，After Class喺《新城勁爆頒獎禮2022（中文：2022年度新城勁爆頒獎禮得獎名單）》獲頒「勁爆新人」獎，並且喺頒獎典禮現場跳唱〈Not Givin' Up〉。
2024–25年東亞超級籃球聯賽

2024–25年東亞超級籃球聯賽係由亞洲籃球聯會主辦嘅第3屆東亞超級籃球聯賽。
中國星名

中國星名喺古代中國文學、中史、宗敎、神話、傳說、戲曲都會見。唔同時代嘅星名，星官都有機會唔同。
2024–25年歐洲籃球聯賽

2024–25年歐洲籃球聯賽係由歐洲籃球協會主辦嘅第25屆歐洲籃球聯賽。決賽喺德國柏林打。

聯賽階段
最後更新：2025年3月13號。 資料來源：EuroLeague排名規則：排名準則(E) 被淘汰出局
何兆鴻

何兆鴻（Alex Ho；1986年1月30號—）係個男性澳門商人，係吳若希老公，數次參演無綫電視嘅綜藝節目。何兆鴻先後響里約林多復臨學院以及內華達大學拉斯維加斯分校（酒店管理）畢業，亦做過洋酒代理（鴻天貿易）、團購網站（澳門買野網）以及眼鏡零售（HACHill）等生意。何兆鴻亦曾經係恆勢體育會嘅隊員，喺澳門甲組足球聯賽上陣。何兆鴻未婚時因一事而被批評𡁻完唱，已婚時因數事而被批評拈花惹草。佢係個富二代，亦有皮毛噉參與中共政治，試過因差落賭債而惹上官非。
拉達那基里省

拉達那基里省（粵音：laai1 daat6 naa5 gei1 lei5 saang2，高棉文：ខេត្តរតនគីរី），係喺柬埔寨嘅一個省，面積夾埋10,782平方公里，家陣約莫有184,000人喺呢度住緊。呢個名喺高棉文入面係「寶石山」噉解。
拜連省

拜連省（粵音：baai3 lin4 saang2，高棉文：ក្រុងប៉ៃលិន），係喺柬埔寨嘅一個省，面積夾埋1,062平方公里，家陣約莫有70,482人喺呢度住緊。
施亞努省

施亞努省（粵音：si1 aa3 nou5 saang2，高棉文：ខេត្តព្រះសីហនុ），係喺柬埔寨嘅一個省，面積夾埋2,536.68平方公里，家陣約莫有199,902人喺呢度住緊。
暹粒省

暹粒省（粵音：cim3 lap1 saang2，高棉文：ខេត្តសៀមរាប），係喺柬埔寨嘅一個省，面積夾埋10,299平方公里，家陣約莫有896,309人喺呢度住緊。
柏威夏省

柏威夏省（粵音：paak3 wai1 haa6 saang2，高棉文：ខេត្តព្រះវិហារ），係喺柬埔寨嘅一個省，面積夾埋13,788平方公里，家陣約莫有119,261人喺呢度住緊。
曺承希

曺承希（1991年6月3號—）係南韓女演員。
柴楨省

柴楨省（粵音：caai4 zing1 saang2，高棉文：ក្រចេះ），係喺柬埔寨嘅一個省，面積夾埋2,966平方公里，家陣約莫有478,252人喺呢度住緊。
桔井省

桔井省（粵音：gat1 zeng2 saang2，高棉文：ក្រចេះ），係喺柬埔寨嘅一個省，面積夾埋11,094平方公里，家陣約莫有263,175人喺呢度住緊。
曺政奭

曺政奭（韓文：조정석，1980年12月26號—）係南韓嘅男演員同模特兒。喺漢城出世。
曺柔理

曺柔理（韓文：조유리，2001年10月22號—）係南韓一個女歌手。
聖羅撒學校

聖羅撒學校係香港一間天主教女子小學，喺九龍基堤道4號。1948年創校，亦有開辦幼稚園同中學。幼稚園叫做聖羅撒幼稚園，中學叫做聖羅撒書院。喺2017香港最具教育競爭力小學50強龍虎榜排26。

辦學宗旨
聖羅撒學校由瑪利亞方濟各傳教修會於1948年創辦，係一間政府津貼女子小學。本著天主係愛同有教無類嘅精神，發展全人教育、優質教育。學校為咗畀學生有機會發揮潛能、培養學生具創意同獨立思考能力，除咗注重學生品德同學業知識之外，更重視學生靈性嘅薰陶，希望能夠培養兒童富有福音精神，對主忠誠，對人友愛，將來成為社會上良好嘅公民、服務社會，達致校訓「忠誠」、「仁愛」嘅美德。

全方位學習活動
中樂團、管樂團、合唱團、柔道、劍擊、體操、花式跳繩、排球、閃避球、羽毛球、乒乓球、籃球、中文音樂劇、英文音樂劇、中國舞、書法班、輕黏土、繪畫、小女童軍、公益少年團、基督小先鋒、愛心義工、I.T.小Doctor、中西樂器訓練、魔力橋。

學校設施
課室、禮堂、圖書館、視藝室、音樂室、多用途活動、電腦輔助教學、常識室、數學室、英文室、語言學習室、學生活動室、小組教學室、空中花園、文物歷史室、小聖堂、舞蹈室、飲水機。
曺秀美

曺秀美（韓文：조수미，1962年11月22號—）係南韓一個女歌手。
曺秀香

曺秀香（1991年1月21號—）係南韓一個女演員。
立頓奧連特

立頓奧連特（英文：Leyton Orient F.C.）係英格蘭倫敦一間職業足球球會，依家踢緊英格蘭甲組足球聯賽。
波蘿勉省

波蘿勉省（粵音：bo1 lo4 min5 saang2，高棉文：ខេត្តព្រៃវែង），係喺柬埔寨嘅一個省，面積夾埋4,883平方公里，家陣約莫有947,357人喺呢度住緊。
紋人多故事

《紋人多故事》（Ink Side Story）係香港無綫電視嘅資訊節目，由陳偉雄主持，用紋身做題材。節目由2025年1月11號開始逢禮拜六晚23:00－23:30喺TVB Plus播。呢個節目係82頻道繼《冇人性教育》後，第二個全部集數被列做「M 成年觀眾」嘅節目。

節目調動
2025年1月25號：由於直播《賽馬直擊 - 大都會錦標賽馬日》，所以停播一次。
2025年2月22號：由於直播《賽馬直擊 - 沙特盃賽馬日》，所以停播一次。
拉查布里

拉查布里（英文：Ratchaburi F.C.）係泰國叻丕府一間職業足球球會，依家踢緊泰國甲組足球聯賽。
自由領導人民

《自由領導人民》（法文：La Liberté guidant le peuple），又譯《自由引導人民》，係法國浪漫主義畫家多拉夸（Eugène Delacroix）喺1830年間畫嘅油畫，背景係法國七月革命。爾幅畫最早喺1831年嘅巴黎沙龍（Salon de Paris）上展出，之後被巴黎盧浮宮收藏到依家。
One Day 約會實況

《One Day 約會實況》（英文：One Day Dating）係香港MakerVille製作嘅真人騷節目，由葉振弘主持，2023年4月17號到5月5號逢禮拜一到五23:00－23:30喺香港電視娛樂ViuTV播出。節目主持會分別同15位女嘉賓約會。
鄂州

鄂州（鄂讀岳，粵拼：ngok6 zau1）喺中華人民共和國湖北，家下係地級市，叫鄂州市。
里朗威

里朗威（粵拼：lei5 long5 wai1；英文：Lilongwe）係馬拉維首都，亦係馬拉維中心嘅緊要經濟同交通運輸城市。個名出自里朗威河。
里朗威亦係2013年廣州國際城市創新獎嘅其一得獎嘅城市。
龍哥

龍哥（英文：Coolson Leong；中文：梁子龍）係個澳門男藝員，經常喺歡樂馬介休嘅影片之中演出，亦係樂隊秋天飛行嘅成員。
段正禮

段正禮（1963年10月4號—），又名段雄凱，為緬甸克倫邦省妙瓦底市KK園區嘅創始人、負責人之一。該園區被指控從事人口販賣、器官販賣、強迫詐騙等違法活動。

個人經歷
1994年，段正禮開始喺中國雲南省騰沖市從事礦業開發。
2006年，段正禮同緬北克欽邦軍政府合作投資礦產開發，該項目於2016年12月暫停營運。同年10月24日，段正禮喺中國雲南省昆明市註册雲南藏寶礦業有限公司。
2015年4月1日，段正禮喺中國四川省成都市注册四川長紅礦業有限公司。
2016年7月18日，四川省成都市武侯區人民法院因段正禮“有履行能力而拒不履行生效法律文書確定義務”（拒不賠償在已裁決經濟糾紛案中的5642925元人民幣）而將其列入失信被執行人名單，案號：(2016)川0107執3722號。
2017年8月，段正禮喺中國政府“一帶一路”政策嘅支持下，開始喺泰緬邊境規劃建設大型園區。同年12月17日，段正禮正式被亞太國際控股集團聘請為監事。
2020年3月5日，段正禮因參與缅甸妙瓦底KK園區嘅創建及經營被亞太國際控股集團免去監事一職，並予以開除。
2020年初至今，段正禮與五位中國福建籍嘅負責人共同持續運營KK園區，目前該園區仲擴建緊，分別擴展出世紀、東風、金州三大詐騙園區。